《君禹病疟二月馀余过访不能数语情殊恋恋途中追忆再成二律奉寄 其一》
明代·胡应麟

一舸芦花正夕阳，题诗秋色照河梁。风惊宋玉三秋鬓，露浥相如万古肠。

剑色飞扬闽海外，琴心憔悴越溪傍。途逢伯乐应相笑，几度盐车扼太行。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。